شه‌فه‌ق نيوز/ حكومه‌ت يابانى بڕياريگ ئمزا كرد له‌باره‌ى كلكردن مانگيگ ده‌سكرد بويچگ ئه‌را شيه‌وكردن ئاساره‌ى مه‌ريخ.
له‌ى باوه‌ته‌و، رووژنامه‌ى ئه‌ساهى يابانى ئه‌وه‌ ده‌رخست ك هه‌ر يه‌ك له‌ زانكۆى تۆكيۆى حكومى و په‌يمانگاى حكومى يابانى ئه‌را ته‌كنۆلۆجياى زيانياريه‌يل و په‌يوه‌نديه‌يل به‌شدارى له‌ پرووژه‌ى بنياتناين مانگيگ ده‌سكرد بويچگ ئه‌كه‌ن ك كيشى نزيكه‌ى 100 كغم ئه‌دێ وه‌خاتر په‌ياكردن ئاو و ئۆكسجين له‌ وه‌رگ ئاسمانى ئاساره‌ى قرمز.
رووژنامه‌گه‌ هه‌ميش وت: ده‌سڵاته‌يل يابانى هيمان ديارى ئه‌وه‌ نه‌كردنه‌ له‌ڕى چ مووشه‌كيگ ئه‌و مانگ ده‌سكرده‌ ره‌وانه‌ى ئاساره‌ى مه‌ريخ ئه‌كه‌ن، وه‌لێ له‌ حاڵه‌ت سه‌ركه‌فتنى ئه‌دێده‌ يه‌كه‌مين مانگ ده‌سكرد يابانى ك ئه‌ڕه‌سێده‌ مه‌دار مه‌ريخ.
